**«№78 жалпы білім беретін мектеп» коммуналдық мемлекеттік мекемесі**

**«Бекітемін» «Келісемін»**

**Мектеп директоры: ДТІЖО:**

**\_\_\_\_\_\_ Ж. Турсынбаева \_\_\_\_\_ Б. Балкибеков**

**Ашық тәрбие сағаты:**

 **«Тәуелсіздік-тұғырым»**

**Сыныбы: 6 «ж»**

**Сынып жетекшісі: Жумабаева Г.**

 2023-2024 оқу жыл

  **«Тәуелсіздік -тұғырым»**

  **Тақырыбы:** «Тәуелсіздік-тұғырым»

 **Мақсаты:** Оқушылардың өз ұлтына, еліне  деген сүйіспеншілігін арттыру, мемлекетіміздің рәміздерін қастерлеуге, ұлттық сананы бойына сіңіріп, оны жалғастырушы болып өсуге тәрбиелеу,  ұрпақтан ұрпаққа жалғасып,   ел арасында сақталып келе жатқан  халық мұрасы бойынша оқушыларды имандылыққа  , қайырымдылыққа,  бірлікке тәрбиелеу,  адамгершілік сезімін арттыруға,желтоқсандықтарға әрдайым құрмет көрсетуге ,әділеттілікке, ел мен жердің қадір қасиетін ұғынуға   тәрбиелеу.

 **Көрнекілігі:** Еліміздің туы, елтаңбасы, әнұраны, нақыл сөздер, желтоқсан құрбандарының суреттері

**І-жүргізуші: Адамхан**

Құрметті қонақтар, ұлағатты ұстаздар,оқушылар! Бүгін біз еліміздің сан мың жылдар бойы армандаған,сол жолда ғасырлар бойы найзаның ұшымен, ерлеріміздің ерен ісімен, кешегі дүниені дүр сілкіндірген Желтоқсан оқиғасымен келген, тарихымызда алтын әріппен  жазылып қалатын Тәуелсіздік күні мерекесіне арналған «Тәуелсіздік-тұғырым»  атты тәрбие сағатымызды назарларыңызға ұсынамыз.

Ендігі кезекте 6 «ж»сыныбының орындауында әнұран.

**ІІ-жүргізуші: Мейірім**

 Егемен елдің ең ұлық, ең қастерлі мерекесі-тәуелсіздік күні. Тәуелсіздіктің тал бесігінде тербелген ардақты ағайындар мереке құтты болсын!

**І-жүргізуші: Адамхан**

 Тәуелсіздіктің түп тамыры  желтоқсан оқиғасына байланысты  екеніне ешкім дау айта қоймас.1986 жылдың  қайғылы желтоқсаны бір күнгі немесе біржылғы наразылықтың көрінісі болмаса керек.

**ІІ-жүргізуші:**  **Мейірім**

 Осыдан 37 жыл бұрын, яғни  1986 жылы Алматының бас алаңында желтоқсан оқиғасы болды. Бұл оқиға дүниені дүр сілкіндірді. Бұл желтоқсан көтерілісіне  тарихта аты қалған  Қайрат Рысқұлбеков, Ербол Сыпатаев, Ләззат Асанова, Сәбира Мұхамеджанова сияқты жастарымыз қатысты. 1986 жылы алаңға жастар  ешбір жаман оймен барған жоқ.Олар бейбіт жолмен тәуелсіздікке қол жеткізу үшін  қатысқан.

 Сол Тәуелсіздікке жетеміз деп қыршын кеткен жастарымызды 1 минут үнсіздікпен еске алайық.

*(1 минут үнсіздік)*

 **І-жүргізуші: Адамхан**

Желтоқсан  айы естесің

Дауыл боп бұрқап ескенсің

Азаттық күйі қашаннан

Көкейін елдің тескенсің

 **ІІ-жүргізуші: Мейірім**

Тарылып жатса даламыз

Қайтіп біз тыныс аламыз?

Қақымыз жоқ айтуға,

Әділет қайдан табамыз?

Деп отырып,ортада оқушылардың Тәуелсіздік жайлы өлең жолдарын тыңдайық.

**1-оқушы: С.Кәусар**

Әр дәуірдің еркіне сай нарқы өзгерген алтынның

Айналайын алтын әнім,  жас өркені халқымның

Желтоқсанда шындық жырын шырқаймын деп шарқ  ұрдың

Желтоқсанда егеменді ел болсақ  деп талпындың

**2-оқушы: Аселья**

Армандарды  жақындатып  тым алыс

Біздің жаққа  жеткен  екен  жылы  алыс

Егемендік-ел  бақыты,  ертеңі

О, халайық, құтты болсын  қуаныш!

**3-оқушы: Інжу**

Құтты  болсын  тәуелсіздік  мейрамы

Ол  әркімге  еркін  өмір сыйлады

Білімділер  алға шығып елімде

Жақсы  атақпен  нұр  шапағын  жинады

**4-оқушы: Мирас**

Өсер ұлдың қай сәтте де бірлік болмақ қалауы

Лаула, лаула, желтоқсанның мұзға жаққан алауы!

Өздеріңдей өр намысты жас өркені бар  елдің

Ешқашанда еңкеюге тиісті емес жалауы!

**5-оқушы:Назым**

Кең байтақ, көз жетпейтін жерім менің

Таулы орман, жасыл жайлау көлім менің

Бүгінде бар әлемге даңқың жетті

Тәуелсіз Қазақстан – елім менің!

**6-оқушы: Әбіл**

Бақтың құсы әр адамға қонып бір,
О, тәңірім бізді баққа жолықтыр!
Бүгін міне, тәуелсіздік ағайын,
Әр қазақтың жүрегі боп соғып тұр!

 **І-жүргізуші: Адамхан**

*Шектеліп ана тіліміз*

Оқылмай өлең жырымыз,

Жабылып  жатса мектептер

Жадырар қалай күніміз?

**ІІ-жүргізуші:  Мейірім**

Желтоқсан оқиғасының басты қаһарманының бірі Қайрат  Рысқұлбековке  телеорталық инженері « Савицкийдің өліміне кінәлі» деген айып тағылды. Желтоқсан оқиғасының қаһарманы  «Қайсар рухты Қайрат» атты көрініс назарларыңызға ұсынамыз.

**І-жүргізуші: Адамхан**

*Міне көрермендер, біздер елімізбен мақтанамыз. Бұл еркіндік оңайлықпен келген жоқ. Қазақ елі еркіндікке жету үшін қаншама қиын-қыстау кезеңдерді бастан кешірді.Мыңдаған жылдық тарихы бар. Қазақстан тәуелсіздік алды.*

*Ал, 1986 жылғы оқиға халықтың есінде мәңгі сақталады.*

*1986 жыл, 16-желтоқсан «Желтоқсан желі» видеороликті тамашалайық.*

**ІІ-жүргізуші:  Мейірім**

 Ендігі кезекте оқушымыз Қожабек Саяттың орындауында **күй «**Тайбурыл»

**І-жүргізуші: Адамхан**

Келесі кезекте көрермендер арасында сайыс.Сұрақтарға жауап береді.

**ІІ-жүргізуші:  Мейірім**

Тарихым жатыр тасымда,
Тіл қатып келер ғасырға.
Азаттық дейтін ұғымның,
Желтоқсан тұр басында

дей отырып кезекті,би «Флешмоб»

**І-жүргізуші: Адамхан**

Сол бір қаһарлы желтоқсан күндерінен бері   талай жылдар өтті. Қазақстан өмірінде көптеген айтулы  өзгерістер болды. Енді сол тәуелсіздік алғаннан кейінгі  қол жеткізген жетістіктерге  назар аударайық

**Жанель**

1991 жылы 29-тамыз.  Семей полигоны  жабылды

1991жылы  2-қазанда Тоқтар Әубәкіров  ғарышқа  ұшты

1991 жылы 1-желтоқсанда еліміздің тұңғыш президенті  болып  Нұрсұлтан  Әбішұлы Назарбаев  сайланды.

***Ә.Кәусар***

1992 жылы  мемлекеттік  рәміздер  қабылданды

1992 жылы  11-желтоқсанда  әнұран қабылданды

***Асылхан***

1993 жылы  28-қаңтарда  Тәуелсіз  Қазақстанның  бірінші  конституциясы

қабылданды

1993 жылы 15- қарашада  ұлттық  теңге  айналымға  енді

***Дархан***

1994  жылы  мемлекетіміздің   тұңғыш  ордендері  мен  медальдары  дүниеге  келді

**Өркен**

1995 жыл  Қазақстан  конституциясы  қабылданды

***Эльбек***

1996 жылы  еліміздің  астанасы  Ақмолаға  көшірілді

***Нұртас***

1997 жылы 1- шілдеде «тіл  туралы»  заң  қабылданды

***Рауан***

1998 жыл Ақмола  қаласы  Астана  болып  өзгерді

**ІІ-жүргізуші:  Мейірім**

 16 – желтоқсан. Бұл ерлік пен өрлік, қайғы мен қасірет   мидай араласқан  әрі жарқын, әрі қаралы,  қасіретті күн еді.  Бұл  қасіретті күні  Асанқызы Ләззат,  Сыпатайұлы Ербол, Мұхамеджанқызы  Сәбира, Ноғайбайұлы Қайрат  сынды  жүздеген,  мыңдаған қыршындарымыздың қанатын  қиып  түскен  озбырлық күні,  өктемдік  күні еді.

 Келесі кезекте ән «Қазақ елі» орындайтын Сейдрасул Кәусар.

**Хормен :**

Мен – қазақпын, биікпін, байтақ елмін,

Қайта тудым, өмірге қайта келдім.

Мен мың да бір тірілдім мәңгі өлмеске –

Айта бергім келеді, айта бергім!

 **Мұғалім:** «Тәуелсіздік-халқымыздың бостандығы мен дербес  даму жолындағы сан  ғасырлық  күрес  тарихының  нәтижесі»деп  президентіміз

Нұрсұлтан  Әбішұлы  Назарбаев  айтқандай  оңай  келген  жоқ. Бұл тәуелсіздік  бізге  қазақтың  басы   Кенесары  арқылы,  қайқы  қара

қылышты  Бауыржан  арқылы, уыз  сезімді  Қайраттар  арқылы келді. Сондықтан  оны  аялауымыз  керек.  Біздің  еліміз  көптеген  елдерге  танылды. Қайда  жүрсек  те өз Отанымыз Қазақстанды  мақтан  тұтуымыз  керек. Сендердің  араларыңнан  Абайлар,Мұхтарлар,Қаныштар,  талай  ғалымдар,

министрлер,  президенттер  шығуы әбден мүмкін. Ол үшін  үздіксіз оқу, тынбай  еңбектену керек. Қазақ елін әлемге танытуларың  керек, сендер қазақ  болып  туылғандарыңа, бойларыңда қазақтың қаны  ағып  тұрғанына, қазақ тілінде  сөйлейтіндеріңді  мақтан тұтуларың  керек. Ендеше, балалар, Қазақстанымыздың  жарқын  болашағы сендердің  қолдарыңда

 **Қорытындылау:** Осымен бүгінгі «Тәуелсіздік – тұғырым» атты ашық тәрбие сағатымыз осымен аяқталды. Уақыт бөліп тамашалағандарыңызға мың алғыс. Тәуелсіздігіміз мәңгі болсын. Көк туымыз аспанда әрдайым биіктен көрініп, самғай берсін.









